ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1990 για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας για το εμπόριο κλωστοϋφαντουργικών προϊόντων (91/97/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, εν αναμονή της ολοκλήρωσης των αναγκαίων διαδικασιών για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας για το εμπόριο κλωστοϋφαντουργικών προϊόντων, η οποία μονογραφήθηκε στις 27 Ιουνίου 1986, εφαρμόζεται προσωρινά από την 1η Ιανουαρίου 1987, σύμφωνα, καθόσον αφορά την Κοινότητα, με την απόφαση 87/300/ΕΟΚ(1);

ότι στη συμφωνία προβλέπεται η δυνατότητα διαβουλεύσεων;

ότι η Πολωνία αποδέχτηκε την προσφορά που έκανε η Κοινότητα να εισαχθούν στη συμφωνία, για το έτος 1991, διατάξεις σχετικά με την επανεισαγωγή κλωστοϋφαντουργικών προϊόντων ύστερα από τελειοποίηση, μεταποίηση ή επεξεργασία σ' αυτή τη χώρα, που γίνονται σύμφωνα με την ισχύουσα κοινοτική νομοθεσία;

ότι συμφωνήθηκε ότι το εγκεκριμένο πρακτικό των διαβουλεύσεων που έλαβαν χώρα για το θέμα αυτό θα εφαρμοστεί προσωρινά, από την 1η Ιανουαρίου 1991, εν αναμονή της ολοκλήρωσης των αναγκαίων διαδικασιών για τη σύναψή του υπό επιφύλαξη αμοιβαίας προσωρινής εφαρμογής και από το άλλο συμβαλλόμενο μέρος.

ΑΠΟΦΑΣΙΖΕΙ:

Άρθρο μόνο

Το εγκεκριμένο πρακτικό που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας για το εμπόριο κλωστοϋφαντουργικών προϊόντων εφαρμόζεται προσωρινά από την 1η Ιανουαρίου 1991, εν αναμονή της τυπικής σύναψής του, υπό την επιφύλαξη αμοιβαίας προσωρινής εφαρμογής και από το άλλο συμβαλλόμενο μέρος.

Το κείμενο του εγκεκριμένου πρακτικού επισυνάπτεται στην παρούσα απόφαση.

Βρυξέλλες, 21 Δεκεμβρίου 1990.

Για το ΣυμβούλιοΟ ΠρόεδροςA. RUBERTI

(1)ΕΕ αριθ. L 156 της 16. 6. 1987, σ. 40.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1990 σχετικά με το εμπόριο ζώων που δεν εμβολιάστηκαν κατά τη διάρκεια των τελευταίων δώδεκα μηνών κατά του αφθώδους πυρετού ( 91/13/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/423/ΕΟΚ του Συμβουλίου της 26ης Ιουνίου 1990 για την τροποποίηση της οδηγίας 85/511/ΕΟΚ σχετικά με τη θέσπιση κοινοτικών μέτρων καταπολέμησης του αφθώδους πυρετού, της οδηγίας 64/432/ΕΟΚ περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών και της οδηγίας 72/462/ΕΟΚ περί των υγειονομικών προβλημάτων και υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων και προϊόντων με βάση το κρέας προελεύσεως τρίτων χωρών ( 1 ), και ιδίως το άρθρο 6,

Εκτιμώντας :

ότι είναι δυνατόν να επιτραπεί η μετακίνηση ορισμένων εμβολιασθέντων ζώων ώστε να συνεχιστούν τα ρεύματα συναλλαγών που υπήρχαν και προηγουμένως και ότι μπορούν ορισμένες συναλλαγές να συνεχιστούν χωρίς τον κίνδυνο εξάπλωσης της μόλυνσης -

ότι επί του παρόντος δεν είναι δυνατόν να επιλυθούν τα προβλήματα τα σχετικά με τις συναλλαγές των ζώων που εμβολιάστηκαν λιγότερο από δώδεκα μήνες πριν, καθώς επίσης και με τις συναλλαγές του σπέρματος και των εμβρύων τους - ότι αυτό θα πρέπει να μελετηθεί αργότερα με βάση τις πληροφορίες που παρέχουν τα κράτη μέλη - ότι, ωστόσο, η κατάσταση σχετικά με τα ζώα που έχουν εμβολιαστεί περισσότερο από δώδεκα μήνες πριν, θα πρέπει να επανεξεταστεί πριν τη λήξη ισχύος αυτής της απόφασης -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Τα κράτη μέλη που πραγματοποιούν εμβολιασμούς κατά του αφθώδους πυρετού κατά την περίοδο κοινοποίησης αυτής της απόφασης και τα οποία σταμάτησαν τον εμβολιασμό, δεν μπορούν να εμποδίσουν την εισαγωγή στο έδαφός τους ζώων που εμβολιάστηκαν, περισσότερο από δώδεκα μήνες πριν, υπό τον όρο ότι θα συνοδεύονται από εγγύηση που θα βεβαιώνει ότι δεν εμβολιάστηκαν κατά τους προηγούμενους δώδεκα μήνες . Άρθρο 2

Η κατωτέρω πρόταση πρέπει να προστεθεί στο πιστοποιητικό υγείας που προβλέπεται στο παράρτημα ΣΤ, υπόδειγμα Ι ή ΙΙ της οδηγίας 64/432/ΕΟΚ του Συμβουλίου ( 2 ), το οποίο συνοδεύει ζώα που προορίζονται για κράτη μέλη όπως αναφέρεται στο άρθρο 1 :

"ζώα που δεν εμβολιάσθηκαν κατά του αφθώδους πυρετού κατά τους προηγούμενους δώδεκα μήνες, σύμφωνα με την απόφαση 90/13/ΕΟΚ της Επιτροπής ". Άρθρο 3

Η παρούσα απόφαση εφαρμόζεται μέχρι τις 31 Δεκεμβρίου 1992 . Άρθρο 4

Η παρούσα απόφαση απευθύνεται στα κράτη μέλη .

Βρυξέλλες, 17 Δεκεμβρίου 1990 .

Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 224 της 18 . 8 . 1990, σ . 13 . ( 2 )

ΕΕ αριθ . 121 της 29 . 7 . 1964, σ . 1977/64 .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Ιανουαρίου 1990

για τον καθορισμό του συντελεστή γεωργοοικονομικής εξέλιξης που θα χρησιμοποιηθεί για τον καθορισμό της ευρωπαϊκής μονάδας μεγέθους στα πλαίσια της κοινοτικής τυπολογίας των γεωργικών εκμεταλλεύσεων

(90/36/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 3644/85 (2),

τον κανονισμό (ΕΟΚ) αριθ. 571/88 του Συμβουλίου της 29ης Φεβρουαρίου 1988 περί της οργανώσεως κοινοτικών ερευνών για τη διάρθρωση των γεωργικών εκμεταλλεύσεων κατά την περίοδο 1988-1997 (3), όπως τροποποιήθηκε από τον κανονισμό (ΕΟΚ) αριθ. 807//89 (4), και ιδίως το άρθρο 8 παράγραφος 3,

Εκτιμώντας ότι με την απόφαση 85/377/ΕΟΚ της 7ης Ιουνίου 1985 για τη θέσπιση κοινοτικής τυπολογίας των γεωργικών εκμεταλλεύσεων (5) καθορίζεται, στο συνημμένο παράρτημα ΙΙΙ, η μονάδα οικονομικού μεγέθους· ότι στον καθορισμό αυτό υπάρχει συντελεστής που επιτρέπει να ληφθεί υπόψη η συνολική γεωργοοικονομική εξέλιξη που σημειώθηκε από την περίοδο αναφοράς 1980· ότι προβλέπεται να υπολογίζεται ο συντελεστής αυτός από την Επιτροπή και να καθορίζεται ύστερα από διαβουλεύσεις με τα κράτη· ότι οι διαβουλεύσεις αυτές πραγματοποιήθηκαν κατά τις συνεδριάσεις της ομάδας εμπειρογνωμόνων «κοινοτική τυπολογία των γεωργικών εκμεταλλεύσεων»,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο συντελεστής γεωργοοικονομικής εξέλιξης που θα επιτρέψει να καθοριστεί η ευρωπαϊκή μονάδα μεγέθους, όπως προβλέπεται στο παράρτημα ΙΙΙ Α.2 της απόφασης 85/377/ΕΟΚ καθορίζεται, για την εξέλιξη ανάμεσα στις περιόδους αναφοράς 1980 και 1986, στο 1,2.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 16 Ιανουαρίου 1990.

Για την Επιτροπή

Henning CHRISTOPHERSEN

Αντιπρόεδρος

(1) ΕΕ αριθ. 109 της 23. 6. 1965, σ. 1859/65.

(2) ΕΕ αριθ. L 348 της 24. 12. 1985, σ. 4.

(3) ΕΕ αριθ. L 56 της 2. 3. 1988, σ. 1.

(4) ΕΕ αριθ. L 86 της 31. 3. 1989, σ. 1.

(5) ΕΕ αριθ. L 220 της 17. 8. 1985, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 26ης Νοεμβρίου 1990

για τη σύναψη συμφωνίας με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας

(90/680/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΟΠΑΙKΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 99 και 113,

την πρόταση της Επιτροπής,

τη γνώμη του Ευρωπαϊκής Κοινοβουλίου^(1),

Εκτιμώντας:

ότι κατά τις εμπορικές σχέσεις μεταξύ της Ευρωπαϊκής Οικονομικής Κοινότητας και του Πριγκηπάτου της Ανδόρας τα υφιστάμενα σήμερα εθνικά καθεστώτα πρέπει να αντικατασταθούν από ένα κοινοτικό καθεστώς 7

ότι, λόγω ιστορικών και κοινωνικοοικονομικών γεωγραφικών παραγόντων, πρέπει να παραχωρηθεί στο Πριγκηπάτο της Ανδόρας ένα ειδικό καθεστώς στον τομέα των απαλλαγών από τους εισαγωγικούς δασμούς, φόρους κύκλου εργασιών και ειδικούς φόρους καταναλώσεως που επιβάλλονται στα εμπορεύματα που περιέχονται στις προσωπικές αποσκευές των ταξιδιωτών 7

ότι πρέπει να εγκριθεί η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκηπάτου της Ανδόρας, που υπογράφηκε στο Λουξεμβούργο στις 28 Ιουνίου 1990,

ΑΠΟΦΑΣΙΖΕΙ:

Άρθρο 1

Εγκρίνονται εξ ονόματος της Κοινότητας η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκηπάτου της Ανδόρας, περιλαμβανομένων και της συμφωνίας και των δηλώσεων που αποτελούν τμήμα της.

Τα κείμενα που αναφέρονται στο πρώτο εδάφιο επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει εξ ονόματος της Κοινότητας στη γνωστοποίηση που αναφέρεται στο άρθρο 24 της συμφωνίας^(2).

Βρυξέλλες, 26 Νοεμβρίου 1990.

Για το Συμβούλιο

Ο Πρόεδρος

C. DONAT CATTIN

(1) Gn´vmh poz diatzp´vuhke stiw 23 Noembrνoz 1990 (den ιxei akσma dhmosiezteν sthn Epνshmh Efhmerνda).

(2) Blιpe selνda 33 thw paro´zsaw Epνshmhw Efzmerνdaw.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Νοεμβρίου 1990 για τη σύναψη της συμφωνίας περί ιδρύσεως της Ευρωπαϊκής Τράπεζας για την Ανασυγκρότηση και την Ανάπτυξη (90/674/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι οι λαοί της κεντρικής και ανατολικής Ευρώπης έχουν στενούς ιστορικούς δεσμούς με τους λαούς της Κοινότητας 7 ότι οι δεσμοί αυτοί ενισχύονται με εμπορικές συμφωνίες και συμφωνίες συνεργασίας 7 ότι οι χώρες της ανατολικής και κεντρικής Ευρώπης είναι δεσμευμένες να εφαρμόσουν τις θεμελιώδης αρχές της πολυκομματικής δημοκρατίας, τις γενικές αρχές του δικαίου και τον σεβασμό των ανθρωπίνων δικαιωμάτων και ότι επιθυμούν να πραγματοποιήσουν μεταρρυθμίσεις προκειμένου να στραφούν προς την οικονομία της αγοράς 7 ότι οι οικονομικές μεταρρυθμίσεις θα συμβάλουν σε σημαντικό βαθμό στη σύσφιξη των οικονομικών σχέσεων των χωρών αυτών και της Κοινότητας 7 ότι τούτο θα βοηθήσει στην παραγωγή αρμονικής ανάπτυξης των οικονομικών δραστηριοτήτων σε όλη την Κοινότητα 7 ότι η μετάβαση προς την οικονομία της αγοράς θα απαιτήσει την πραγματοποίηση σημαντικών επενδύσεων, κυρίως στον ιδιωτικό, αλλά και στο δημόσιο τομέα 7 ότι η ίδρυση ειδικής προς τούτο τράπεζας θα συμβάλει στην παροχή της αναγκαίας για τις επενδύσεις αυτές χρηματοδότησης 7 ότι σαράντα χώρες, η Ευρωπαϊκή Οικονομική Κοινότητα και η Ευρωπαϊκή Τράπεζα Επενδύσεων γνωστοποίησαν την πρόθεσή τους να καταστούν μέλη μιας Ευρωπαϊκής Τράπεζας για την Ανασυγκρότηση και την Ανάπτυξη, ευρωπαϊκού κατά βάση χαρακτήρα, αλλά ανοικτής σε ευρεία διεθνή συμμετοχή όσον αφορά τους μετόχους της 7 ότι για το σκοπό αυτό συνέταξαν καταστατική συμφωνία 7 ότι η σύναψη της συμφωνίας αυτής εκ μέρους της Ευρωπαϊκής Οικονομικής Κοινότητας είναι αναγκαία για την πραγματοποίηση των στόχων της Κοινότητας στον τομέα των εξωτερικών οικονομικών σχέσεων 7 ότι στη συνθήκη δεν προβλέπονται για την έκδοση της παρούσας απόφασης εξουσίες άλλες από αυτές που ορίζονται στο άρθρο 235,

ΑΠΟΦΑΣΙΖΕΙ:

Άρθρο 1

Η συμφωνία για την ίδρυση της Ευρωπαϊκής Τράπεζας για την Ανασυγκρότηση και την Ανάπτυξη εγκρίνεται εξ ονόματος της Ευρωπαϊκής Οικονομικής Κοινότητας.

Το κείμενο της συμφωνίας επισυνάπτεται στην απόφαση αυτή.

Άρθρο 2

Ο διοικητής και ο αναπληρωτής διοικητής της Τράπεζας που, σύμφωνα με το άρθρο 23 παράγραφος 1 της συμφωνίας, εκπροσωπούν την Κοινότητα ορίζονται από την Επιτροπή.

Άρθρο 3

1. Η Επιτροπή ορίζει, εξ ονόματος της Κοινότητας, το θεσμικό όργανο που ενεργεί ως θεματοφύλαξ, σύμφωνα με το άρθρο 34 παράγραφος 1 της συμφωνίας.

2. Η Επιτροπή είναι ο επίσημος φορέας με τον οποίο θα έρχεται σε επαφή η Τράπεζα σύμφωνα με όσα ορίζονται στο άρθρο 34 παράγραφος 2 της συμφωνίας.

Άρθρο 4

Ο πρόεδρος του Συμβουλίου προβαίνει, εξ ονόματος της Κοινότητας, στην κατάθεση του επικυρωτικού εγγράφου που προβλέπεται στο άρθρο 61 της συμφωνίας (1).

Άρθρο 5

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 19 Νοεμβρίου 1990. Για το Συμβούλιο Ο Πρόεδρος G. CARLI
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Οκτωβρίου 1990

όσον αφορά τον κανονισμό (ΕΟΚ) αριθ. 685/69 σχετικά με τον καθορισμό της ενισχύσεως στην ιδιωτική αποθεματοποίηση του βουτύρου και της κρέμας γάλακτος

(90/549/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 685/69 της Επιτροπής της 14ης Απριλίου 1969 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 3131/90 (2), και ιδίως το άρθρο 29 πρώτο εδάφιο,

Εκτιμώντας:

ότι ο κανονισμός (ΕΟΚ) αριθ. 685/69 καθόρισε στο άρθρο 29 ότι, στην περίπτωση κατά την οποία γίνεται τροποποίηση της τιμής αγοράς του βουτύρου εκφρασμένης σε εθνικό νόμισμα από τους οργανισμούς παρεμβάσεως, η ενίσχυση στην ιδιωτική αποθεματοποίηση μειώνεται ή αυξάνεται αναλόγως· ότι, συνεπώς, η Επιτροπή μπορεί να αποφασίσει, σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 3117/90 (4), εάν η κατάσταση της αγοράς το δικαιολογεί, ότι δεν θα τροποποιηθεί η εν λόγω ενίσχυση· ότι η παρούσα κατάσταση της αγοράς του βουτύρου και της κρέμας γάλακτος, που χαρακτηρίζεται από την ύπαρξη πλεονασμάτων, καθιστά αναγκαίο να μην έχει επίπτωση επί της ενισχύσεως η υποτίμηση των πράσινων ισοτιμιών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η τροποποίηση της τιμής αγοράς του βουτύρου σε εθνικό νόμισμα που προκύπτει από την αλλαγή της πράσινης ισοτιμία που εφαρμόζεται από τις 11 Νοεμβρίου 1990 δεν λαμβάνεται υπόψη για τον υπολογισμό της ενισχύσεως στην ιδιωτική αποθεματοποίηση στα πλαίσια του άρθρου 29 του κανονισμού (ΕΟΚ) αριθ. 685/69.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Οκτωβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 90 της 15. 4. 1969, σ. 12.

(2) ΕΕ αριθ. L 299 της 30. 10. 1990, σ. 29.

(3) ΕΕ αριθ. L 148 της 28. 6. 1968, σ. 13.

(4) ΕΕ αριθ. L 303 της 31. 10. 1990, σ. 5.
*****

ΠΡΩΤΗ ΑΠΟΦΑΣΗ ΤΟΥ ΣΥΜΒΟΥΛΙΟΥ

της 9ης Οκτωβρίου 1990

για την επέκταση της νομικής προστασίας των τοπογραφιών προϊόντων ημιαγωγών σε πρόσωπα από ορισμένες χώρες και εδάφη

(90/510/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 87/54/ΕΟΚ του Συμβουλίου της 16ης Δεκεμβρίου 1986 σχετικά με τη νομική προστασία των τοπογραφιών προϊόντων ημιαγωγών (1), και ιδίως το άρθρο 3 παράγραφος 7,

την πρόταση της Επιτροπής,

Εκτιμώντας:

ότι το δικαίωμα νομικής προστασίας των τοπογραφιών προϊόντων ημιαγωγών στην Κοινότητα ισχύει για τα πρόσωπα που δικαιούνται προστασίας σύμφωνα με το άρθρο 3 παράγραφοι 1 έως 5 της οδηγίας 87/54/ΕΟΚ·

ότι το δικαίωμα προστασίας μπορεί να επεκταθεί, με απόφαση του Συμβουλίου, σε πρόσωπα τα οποία δεν δικαιούνται προστασίας βάσει των εν λόγω διατάξεων·

ότι η επέκταση της προστασίας πρέπει, κατά το δυνατόν, να αποφασίζεται για την Κοινότητα ως σύνολο·

ότι η εν λόγω προστασία έχει πράγματι επεκταθεί προηγουμένως σε ορισμένες χώρες και εδάφη με προσωρινή μόνο βάση, σύμφωνα με τις αποφάσεις 87/532/ΕΟΚ (2) και 88/311/ΕΟΚ (3), οι οποίες λήγουν στις 7 Νοεμβρίου 1990·

ότι κρίνεται τώρα σκόπιμο να επεκταθεί η προστασία σε μόνιμη βάση σε όσες χώρες ή εδάφη διαθέτουν την κατάλληλη εθνική νομοθεσία για την προστασία των τοπογραφιών προϊόντων ημιαγωγών και οι οποίες παρέχουν την εν λόγω προστασία σε μόνιμη βάση στα πρόσωπα εκείνα από τα κράτη μέλη της Κοινότητας, τα οποία απολαύουν του δικαιώματος προστασίας βάσει της οδηγίας 87/54/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη επεκτείνουν το δικαίωμα προστασίας σύμφωνα με την οδηγία 87/54/ΕΟΚ ως εξής:

α) φυσικά πρόσωπα, που είναι υπήκοοι χώρας ή εδάφους που περιλαμβάνεται στο παράρτημα της παρούσας απόφασης ή έχουν τη συνήθη διαμονή τους στο έδαφος μιας από τις χώρες ή τα εδάφη αυτά, τυγχάνουν της ίδιας μεταχείρισης με τους υπηκόους κράτους μέλους·

β) εταιρείες ή άλλα νομικά πρόσωπα χώρας η εδάφους, που περιλαμβάνεται στο παράρτημα με πραγματική και ουσιαστική βιομηχανική ή εμπορική εγκατάσταση σε μία από τις εν λόγω χώρες ή εδάφη, αντιμετωπίζονται σαν να έχουν πραγματική και ουσιαστική βιομηχανική ή εμπορική εγκατάσταση στο έδαφος κράτους μέλους.

Άρθρο 2

Η παρούσα απόφαση εφαρμόζεται από τις 8 Νοεμβρίου 1990.

Άρθρο 3

Η παρούσα απόφαση απευθύνεται στα κράτη μέλη.

Λουξεμβούργο, 9 Οκτωβρίου 1990.

Για το Συμβούλιο

Ο Πρόεδρος

P. ROMITA

(1) ΕΕ αριθ. L 24 της 27. 1. 1987, σ. 36.

(2) ΕΕ αριθ. L 313 της 4. 11. 1987, σ. 22.

(3) ΕΕ αριθ. L 140 της 7. 6. 1988, σ. 13.

ΠΑΡΑΡΤΗΜΑ

Αυστραλία

Αυστρία

Εδαφική ενότης Μαγιότ

Εδαφική ενότης Σαιν Πιερ και Μικελόν

Ιαπωνία

Γαλλική Πολυνησία

Γαλλικές περιοχές του νοτίου ημισφαιρίου και της Ανταρκτικής

Νέα Καληδονία και τα εξαρτημένα εδάφη

Σουηδία

Νήσοι Ουάλλις και Φουτούνα
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Σεπτεμβρίου 1990 για τη σύναψη συμφωνίας μεταξύ της Ευρωπαϊκής Οικονομικής Κοινότητας, της Δημοκρατίας της Αυστρίας, της Ελβετικής Συνομοσπονδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Δημοκρατίας της Φιλανδίας, σχετικά με την καθιέρωση διαδικασίας για την ανταλλαγή πληροφοριών στον τομέα των τεχνικών κανόνων (90/518/EOK)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι οι συμφωνίες ελεύθερων συναλλαγών τις οποίες η Ευρωπαϊκή Οικονομική Κοινότητα έχει συνάψει με τη Δημοκρατία της Αυστρίας, την Ελβετική Συνομοσπονδία, τη Δημοκρατία της Ισλανδίας, το Βασίλειο της Νορβηγίας, το Βασίλειο της Σουηδίας και τη Δημοκρατία της Φιλανδίας, συμπεριλαμβάνουν στους στόχους τους την εξάλειψη των εμποδίων στις συναλλαγές-

ότι η διοργάνωση ανταλλαγής πληροφοριών μεταξύ της Κοινότητας και των κρατών αυτών στον τομέα των τεχνικών κανονισμών, προκειμένου να προλαμβάνονται τα τεχνικά εμπόδια στις συναλλαγές είναι προς το συμφέρον της Κοινότητας-

ότι η Επιτροπή διεξήγαγε διαπραγματεύσεις με τις χώρες αυτές, οι οποίες κατέληξαν σε συμφωνία που υπογράφηκε στις Βρυξέλλες στις 19 Δεκεμβρίου 1989,

ΑΠΟΦΑΣΙΖΕΙ:

Άρθρο 1

1. Η συμφωνία μεταξύ της Ευρωπαϊκής Οικονομικής Κοινότητας αφ' ενός, και της Δημοκρατίας της Αυστρίας, της Ελβετικής Συνομοσπονδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας, και της Δημοκρατίας της Φιλανδίας αφ' ετέρου για την καθέρωση διαδικασίας για την ανταλλαγή πληροφοριών στον τομέα των τεχνικών κανόνων εγκρίνεται εξ ονόματος της Κοινότητας.

2. Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει, εξ ονόματος της Κοινότητας, στην ανακοίνωση που προβλέπεται στο

άρθρο 17 της συμφωνίας (1).

Βρυξέλλες, 24 Σεπτεμβρίου 1990.

Για το Συμβούλιο

Ο Πρόεδρος

V. SACCOMANDI

(1) Blepe selida 43 thw parozsaw Epishmhw Efhmeridaw.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Ιουλίου 1990

για τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 328/88 του Συμβουλίου για τη θέσπιση κοινοτικού προγράμματος ενισχυσης για τη μετατροπή των περιοχών χαλυβουργίας (πρόγραμμα Resider)

(Το κείμενο στην ιταλική γλώσσα είναι το μόνο αυθεντικό)

(90/431/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 328/88 του Συμβουλίου της 2ας Φεβρουαρίου 1988 για τη θέσπιση κοινοτικού προγράμματος ενίσχυσης για τη μετατροπή των περιοχών χαλυβουργίας (πρόγραμμα Resider) (1), και ιδίως το άρθρο 3 παράγραφος 2,

Εκτιμώντας:

ότι το άρθρο 3 παράγραφος 2 του κανονισμού (ΕΟΚ) αριθ. 328/88 προβλέπει ότι το κοινοτικό πρόγραμμα εφαρμόζεται στις περιοχές που ανταποκρίνονται στα κριτήρια που αναφέρονται στο άρθρο 3 παράγραφος 1 καθώς και στα όρια που τίθενται στο άρθρο 4 παράγραφος 1 του εν λόγω κανονισμού·

ότι οι περιοχές στις οποίες είναι δυνατό να εφαρμοσθεί το κοινοτικό πρόγραμμα πρέπει να αποτελέσουν αντικείμενο αίτησης από μέρους του ενδιαφερόμενου κράτους μέλους· ότι η Ιταλία υπέβαλε στην Επιτροπή σχετική αίτηση·

ότι η περιοχή της Νάπολης ανταποκρίνεται στα προαναφερθέντα κριτήρια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η περιοχή της Νάπολης στην περιφέρεια της Καμπανίας στην Ιταλία, ανταποκρίνεται στα κριτήρια που αναφέρονται στο άρθρο 3 παράγραφος 1 και στο άρθρο 4 παράγραφος 1 του κανονισμού (ΕΟΚ) αριθ. 328/88. Το κοινοτικό πρόγραμμα το οποίο θεσπίσθηκε από τον εν λόγω κανονισμό είναι, κατά συνέπεια, εφαρμόσιμο σ' αυτήν την περιοχή.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 30 Ιουλίου 1990.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 33 της 5. 2. 1988, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Ιουλίου 1990

για την προσαρμογή των διορθωτικών συντελεστών που εφαρμόζονται από την 1η Ιουνίου 1990 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(90/382/Ευρατόμ, ΕΚΑΧ, ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3728/89 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι, με τον κανονισμό (Ευρατόμ, ΕΚΑΧ, ΕΟΚ) αριθ. 1051/90 του Συμβουλίου (3), καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1990 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·

ότι, κατά τους τελευταίους μήνες, η Επιτροπή προσάρμοσε (4) ορισμένους από αυτούς τους διορθωτικούς συντελεστές, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης·

ότι πρέπει να προσαρμοστούν από 1ης Ιουνίου 1990 ορισμένοι διορθωτικοί συντελεστές καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Ιουνίου 1990 οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αμοιβών είναι οι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα ο παρών κανονισμός.

Βρυξέλλες, 12 Ιουλίου 1990.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 364 της 14. 12. 1989, σ. 1.

(3) ΕΕ αριθ. L 108 της 28. 4. 1990, σ. 1.

(4) ΕΕ αριθ. L 163 της 29. 6. 1990, σ. 75.

ΠΑΡΑΡΤΗΜΑ

1.2 // // // Τόπος υπηρεσίας

// Κατάλογος δορθωτικών συντελεστών // // // Αϊτή // 79,16 // Βενεζουέλα // 63,47 // Βραζιλία // 39,65 // Γιουγκοσλαβία // 110,51 // Γκάνα // 31,04 // Γουιάνα // 12,62 // Ζαΐρ // 57,96 // Ζάμπια // 43,68 // Ιορδανία // 61,84 // Μεξικό // 49,12 // Νήσοι Φίτζι // 54,65 // Ουγκάντα // 88,28 // Περού // 168,59 // Πολωνία // 10,62 // Σομαλία // 24,78 // Σουδάν // 326,25 // Τζαμάικα // 60,35 // //